રસ ‘ને રાગના દ્વંદ્વની વાત એટલે કે વસંત ‘ને વેલેન્ટાઇનનો ડ્યુઓ દ્વાર ખખડાવે છે. કામસૂત્રમાં બે ઉત્સવનો ઉલ્લેખ છે. મદનોત્સવ ‘ને સુવસન્તક. ‘માત્સ્યસૂક્ત’ ‘ને ‘હરિભક્તિવિલાસ’ જેવા ગ્રંથો મુજબ વસંત ઋતુનો અવતાર માઘ સુદિ પાંચમે થાય. ‘સરસ્વતી કંઠાભરણ’ મુજબ સુવસંતક ત્યારે ઊજવાય. ‘દશકુમારચરિત’ જેવા ગ્રંથો મુજબ મદનોત્સવ ફાગણ સુદિ પૂનમનો તહેવાર યાને હોળી-ધુળેટી. મદન શબ્દ ઘણી વાર કામ કે રાગ માટે વપરાય છે, પરંતુ એ ઉત્સવ વિષે લખનારાને આપણે આપણા કરતાં વિદ્વાન, ચતુર એવં અર્થનિષ્ઠ માનીશું. એમણે મદનસૂત્ર નથી કીધું કે કામોત્સવ નથી કીધો. મદનનો અર્થ અહીં પ્રેમ, રસ કે મદ ઉર્ફે નશાનો નકાર કરવો રહ્યો. કામદેવ શેરડીનું ધનુ, પતંગિયા ચ મધુમખ્ખીની પણછ ‘ને ફૂલોનું તીર ચલાવી શાંતિમાં રિંગ્સ પ્રોડ્યુસ કરીને રોન્ગ દિશામાં ફૂલ(મૂર્ખ)ને લઈ જઈને એને ફૂલ(પૂર્ણ)માંથી ભાગિયો કરે છે. ત્યાં ભાગ્ય જન્મે છે. ત્રીજા પક્ષે અઉમ શાંતિઃ શાંતિઃ શાંતિઃ સ્વરૃપમ કામેશ્વર શિવ છે. જ્યાં ભગવાન છે અને રાઇટ ડિરેક્શનમાં છે રંગનું રસાયણ યાને વસંતનું ઓર્ગેઝમ હોળી-ધુળેટી. અહીં ભગવત થવાય છે. સુવસન્તક સરસ્વતી માને વિવેકનું સ્થાપન કરે ‘ને મદનોત્સવ રહ્યાસહ્યા રાગ બાળી યોગ્ય રસમાં સૌને નવપલ્લવિત કરે.